# metadata.dc.contributor.other[].value
Universitat de Barcelona. Departament de Biologia Vegetal

# metadata.dc.description.abstract[].value
[cat]  El massís del Port presenta una ubicació marginal dins del Principat. Aquest fet l’ha mantingut relativament poc conegut fins a èpoques recents, malgrat la seva riquesa florística i la gran superfície que comprèn. Aquest treball s’ocupa de conèixer-ne la vegetació, dins de la línia d’investigació sobre flora i vegetació que es porta a terme des de fa molts anys al Departament de Biologia Vegetal de la Facultat de Biologia de la Universitat de Barcelona. El seu inici data de l’any 1989, quan, en finalitzar els nostres estudis en Biologia, ens interessàrem en la realització d’un treball sobre comunitats vegetals. El primer contacte amb aquestes serres fou, però, dos anys abans, el 1987, i ens meravellà la bellesa i complexitat del paisatge, constituït per un conjunt heterogeni de serres i massissos, de gran altitud si tenim en compte la seva proximitat al mar. El ritme d’elaboració d’aquest treball ha estat condicionat per la manca de temps disponible per motius laborals i familiars. Bona part de la feina de camp, que consisteix en la recollida de mostres i l’elaboració d’inventaris de vegetació, l’hem dut a terme entre els anys 1990 i 1992. El tractament, la interpretació i l’elaboració de les dades han estat més lents, i ho hem hagut d’anar fent al llarg de temporades més o menys intermitents. L’objectiu d’aquest estudi és donar una visió tan completa com sigui possible de la vegetació que hi ha en aquesta zona muntanyosa del sud de Catalunya.

# metadata.dc.source[].value
Tesis Doctorals - Departament - Biologia Vegetal